Държавен вестник, бр. 60, 2012 г., стр. 101

БРОЙ  60	
Д Ъ Р Ж А В Е Н  В Е С Т Н И К 	
СТР.  101  
„(1) В срок от подаването на заявлението 
за подпомагане, но не по-късно от три месеца 
от крайната дата за прием на заявления за 
подпомагане РА:“.
2. В ал. 1, т. 2 след думата „анализ“ се 
добавя „(включително посещение на място)“. 
3. Създават се ал. 4 и 5:
„(4) В случаите, в които заявлението за 
подпомагане е обект на допълнителни провер­
ки от страна на специализирани структури в 
Министерството на земеделието и храните и/
или Държавен фонд „Земеделие“ и/или външ­
ни институции, се издава заповед за спиране 
на процедурата по обработка на заявлението. 
Срокът за обработка се удължава с времето за 
получаване на необходимата информация от 
компетентния орган. Уведомителното писмо 
с приложено копие от заповедта за спиране 
на процедурата за обработка се изпраща на 
кандидата.
(5) При извършване на посещение на място 
по ал. 1, т. 2 кандидатът трябва да присъства 
лично, с изключение на случаите по чл. 15, 
ал. 2.“
§ 16. Член 19 се изменя така:
„Чл. 19. (1) Когато сумата на предложени­
те за разглеждане заявления за подпомагане 
надхвърля наличния бюджет по мярката, 
заявленията за подпомагане се класират съ­
гласно критериите за оценка по приложение 
№ 1 и се одобряват в низходящ ред. 
(2) За класираните по реда на ал. 1 за­
явления с еднакъв брой точки, за които е 
установен недостиг на средства, се извършва 
допълнително класиране по реда на приемане 
на заявленията за подпомагане.“
§ 17. Създава се нов чл. 23а:
„Чл. 23а. (1) Когато заложените в заяв­
лението за подпомагане крайни срокове за 
засяване/засаждане на културите през на­
стоящата стопанска година са след датата 
на сключване на договора, Държавен фонд 
„Земеделие“ – Разплащателна агенция, из­
вършва проверка за установяване спазването 
на сроковете.
(2) При проверката по ал. 1 се вземат 
предвид постъпилите писмени уведомления за 
промяна на крайните срокове и за причините, 
поради които тя се налага.“
§ 18. Досегашният чл. 23а става чл. 23б и 
се изменя така: 
„Чл. 23б. Преди подаване на заявката за 
второ плащане от ползвателя на помощта 
РА може да извършва проверка и анализ за 
установяване на фактическото съответствие 
с представения бизнес план по чл. 13 и 
чл. 14, ал. 1 и 2 и одобрените от Държавен 
фонд „Земеделие“ – Разплащателна агенция, 
последващи промени в него. Резултатите от 
извършените проверки се вземат предвид за 
установяване на фактическо съответствие по 
чл. 9, ал. 1, т. 8 и при обработката на заявките 
за второ плащане по чл. 26.“
§ 19. В чл. 24 се правят следните изменения:
1. В ал. 1 думите „регионална разплащател­
на агенция (РРА)“ се заменят със „съответното 
териториално структурно звено на ДФЗ“.
2. В ал. 2 думите „един месец“ се заменят 
с „два месеца“.
3. Алинея 3 се отменя.
§ 20. В чл. 25 се правят следните изменения:
1. В ал. 1 думите „регионалната разплаща­
телна агенция“ се заменят със „съответното 
териториално структурно звено на ДФЗ“.
2. В ал. 2 думата „РРА“ се заменя със 
„съответното териториално структурно звено 
на ДФЗ“.
§ 21. В чл. 26 се правят следните изменения 
и допълнения:
1. В ал. 1 в основния текст числото „4“ се 
заменя с „3“.
2. Създава се ал. 4:
„(4) В случаите, в които заявката за второ 
плащане е обект на допълнителни проверки 
от страна на специализирани структури в Ми­
нистерството на земеделието и храните и/или 
Държавен фонд „Земеделие“ и/или външни 
институции, се издава заповед за спиране на 
процедурата по обработка на заявката. Сро­
кът за обработка се удължава с времето за 
получаване на необходимата информация от 
компетентния орган. Уведомителното писмо 
с приложено копие от заповедта за спиране 
на процедурата за обработка се изпраща на 
ползвателя на финансовата помощ.“
§ 22. В чл. 28 се правят следните изменения 
и допълнения:
1. Алинея 1 се изменя така:
„Чл. 28. (1) Ползвателят на помощта може 
да подаде искане за промяна на договора в 
РА съгласно приложение № 6, но не по-къс­
но от седем месеца преди изтичане на срока 
по чл. 27. В случай че искането за промяна 
на договора касае изменение на заложените 
инвестиции по чл. 14, ал. 2, включително и 
изменение на периода за проверка на изпъл­
нението на бизнес плана, искането трябва 
да бъде подадено не по-късно от два месеца 
преди изтичане на срока по чл. 7, ал. 1.“
2. В ал. 2 думата „два“ се заменя със „седем“.
3. Алинея 3 се изменя така:
„(3) Промените по ал. 1 и 2 трябва да са 
в съответствие с изискванията и условията 
по чл. 7, ал. 1 и 2, чл. 12а, ал. 6, чл. 13, ал. 2 
и 3 и чл. 14.“